EkBass/fiwiki-20250220-pages-articles huggingface dataset:
MG 08/15

MG 08/15 on ensimmäisessä maailmansodassa käytetty konekivääri. Se kehitettiin alkuperäisestä MG 08 konekivääristä kevyemmäksi versioksi. ==Kehitys== Saksa käytti ensimmäisen maailmansodan aikana 1908 kehittämäänsä MG 08 konekivääriä, joka oli vesijäähdytteinen. Vickers-konekiväärin tavoin ase vaati useamman noin neljän henkilön pitämään sitä toiminnassa. Sodan alussa Saksalla oli yhteensä 4 919 kappaletta MG 08. Se oli kuitenkin liian painava jalkaväen käyttöön etenemisen suhteen, jonka myötä Saksa päätti kehittää kevyemmän version. ==Käyttö== 1915 kehitettiin MG 08/15, jota kevennettiin 69 kilosta 19,5 kiloon. Se otettiin varsinaisesti käyttöön rintamalle kesällä 1917.Matuschka: Organization history of the army 1890-1918. 1968, s. 232. Kevennetty malli auttoi tukemaan tulitaistelussa, kun sitä ennen useat hyökkäykset epäonnistuivat vähäisen konekiväärituen vuoksi. Myös useita konekiväärejä menetettiin sen vuoksi, koska niitä ei saatu kasattua pois tarpeeksi nopeasti. Kevyempi malli toimi pelkästään kaksijalkaisella jalustalla. Vaikka MG 08/15 tarkoitus oli olla kevyt konekivääri se oli siihen nähden painava 19,5 kilosta huolimatta, kun ranskalaisilla ja britannialaisilla oli käytössä huomattavasti kevyemmät Hotchkiss M1909 ja Lewis-pikakivääri, jotka painoivat 13 kiloa. Tämän vuoksi MG 08/15 oli käytössä vain tietynlaisissa hyökkäyksissä. Enimmäkseen sitä käytettiin lähes yksinomaan asemasodan myötä pelkästään puolustustarkoituksessa. Asetta tuotettiin 130 000 kappaletta ja se oli Saksan käytetyin konekivääri ensimmäisessä maailmansodassa. Sitä vastoin MG 08 tuotettiin 72 000 kappaletta. 1918 kehitettiin vielä kevyempi malli MG 08/18, joka painoi 16 kiloa ja se oli vesijäähdytteisen sijaan ilmajäähdytteinen. Se oli tarpeeksi kevyt nopeissa hyökkäyksissä, mutta koska se tuotiin sotaan mukaan varsin myöhäisessä vaiheessa, sitä käytettiin pääosin turvaamaan saksalaisten vetäytymistä. == Lähteet == == Aiheesta muualla == Luokka:Konekiväärit Luokka:Ensimmäisen maailmansodan sotilaskalusto
Marthe Sundby

Marthe Randine Sundby (18. huhtikuuta 1975 – 12. syyskuuta 2017)https://www.nrk.no/norge/marthe-sundby-er-dod-1.13686419 oli norjalainen kehonrakentaja ja pikaluistelija. Hänestä tuli vuonna 2006 Norjan kehonrakennuksen mestari ja vuonna 2012 Pohjoismaiden kehonrakennuksen mestari. Vuonna 2007 Sundbylla havaittiin olevan syöpä, mutta kuitenkin vuonna 2012 hänet todettiin terveeksi. Syövän uusiuduttua myöhemmin hän menehtyi syyskuun 12. päivänä 2017. Hänen viimeinen toiveensa julkisuudessa oli, että ihmiset lakkaisivat käyttämästä sanontaa "hävisi taistelun syöpää vastaan" http://www.iltalehti.fi/fitnessvoimailu/201708022200299734_bs.shtml. == Lähteet == Luokka:Vuonna 1975 syntyneet Luokka:Norjalaiset kehonrakentajat Luokka:Norjalaiset pikaluistelijat Luokka:Vuonna 2017 kuolleet
Kreminnan piiri

Kreminnan piiri (, ) oli yksi Ukrainan Luhanskin alueen hallinnollisista piireistä. Piirin hallinnollinen keskus oli Kreminnan kaupunki (19 482 as., 2017). Ukrainan heinäkuun 2020 aluehallinnollisessa uudistuksessa Kreminnan piiri lakkautettiin; piirin eteläosat liitettiin uuteen Sjevjerodonetskin piiriin ja pohjoisosat laajennettuun Svatoven piiriin. Ukrainan tilastokeskus arvioi piirin väkiluvuksi 39 790 ihmistä (1.1.2017). Kaupunkilaisiksi tilastoitiin Kreminnan kaupungin ja Krasnoritšenken kaupunkityyppisen taajaman (Красноріченське, 4 167 as.) väestö. == Lähteet == ==Aiheesta muualla== *Piirin sosiaalis-taloudellinen peruskuvaus ("Sotsialno-ekonomitšnyi pasport, 2012"; doc: sis. historian ja maantieteellisten olojen esittely) (oblrada.lg.ua) *Kreminnan piirivaltuuston ja piirin kyläneuvostojen yhteystietoja (oblrada.lg.ua) Luokka:Luhanskin alueen entiset piirit
Atte Jussila

Atte Jussila (s. 24. kesäkuuta 1991 Tampere) on suomalainen jalkapallotuomari. Jussila opiskelee Tampereen yliopistossa. Hän on toiminut valioerotuomarina säännöllisesti kaudesta 2013 alkaen ja Veikkausliigan tuomarina kaudesta 2017 alkaen. Jussila on toiminut myös jääkiekkotuomarina. ==Lähteet == Luokka:Suomalaiset jalkapallotuomarit Luokka:Vuonna 1991 syntyneet Luokka:Elävät henkilöt
Klemetti Eerikinpoika

Klemetti Eerikinpoika oli 1500–1600 lukujen vaihteessa vaikuttanut kainuulainen talonpoika ja sotapäällikkö sekä myöhemmin Kajaanin linnan profossi. Klemetin tiedetään asuneen Kuluntalahdessa keskivarakkaana talonpoikana, jolla oli lypsykarjaakin. Hän osallistui Pekka Vesaisen ryöstöretkille Vienaan ja oli Vesaisen kuoltua jopa karjalaisia vastaan tehtyjen kostoretkien johtajana rappasodissa. Hän oli myös kainuulaisten edusmiehenä esivaltaan päin. Myöhemmin hänen tiedetään asuneen Sotkamossa. Klemetti Eerikinpojan merkitystä korostaa, että hän kävi Tukholmassa Ruotsin kuninkaan Kaarle IX:n luona kertomassa Kainuun rauhattomista oloista ja oli osaltaan vaikuttamassa siihen, että kuningas määräsi Kajaanin linnan rakennettavaksi asukkaiden eli Ruotsin verotettavien turvaksi Venäjän verottamia karjalaisia vastaan. Hän sai linnan profossin arvonimen ja valtuudet ja toimi myös väliaikaisena voutina. == Lähteet == Luokka:Kainuun historia Luokka:Suomalaiset sotilaat Luokka:Pitkä viha Luokka:1500-luvulla syntyneet Luokka:1600-luvulla kuolleet
Tubarão

Tubarão on satamakaupunki Brasilian Santa Catarinan osavaltiossa.https://www.vesselfinder.com/ports/TUBARAO-BRAZIL-3052 Tubaraon väkiluku on 104 457\. Kaupunki perustettiin vuonna 1773. 1800-luvulla alueelta löydettiin kivihiiltä. Eräs Brasilian pahimmista luonnononnettomuuksista tapahtui vuonna 1974, kun Tubaraojoki tulvi jättäen jälkeensä 2 000 vakavasti loukkaantunutta ihmistä ja 100 000 ihmistä kodittomiksi.https://books.google.fi/books?id=CRzMOYIuLJEC&pg;=PA153&lpg;=PA153&dq;=tubarao+flood&source;=bl&ots;=yWqzo-N9kh&sig;=hs3fPQJ9qvKItKyrBpZSPZOW4yI&hl;=fi&sa;=X&ved;=0ahUKEwi_qc_QnqnWAhWCPZoKHeOICscQ6AEISDAM#v=onepage&q;=tubarao%20flood&f;=false ==Lähteet== == Aiheesta muualla == Luokka:Santa Catarinan kunnat
Rhyniognatha

Rhyniognatha hirsti on vanhin tunnettu hyönteinen. Se ilmestyi devonikauden alussa, noin 400 miljoonaa vuotta sitten, kun ensimmäiset maaekosysteemit muodostuivat. Vaikka Rhyniognatha on edelleen sukulaissuhteiltaan epävarma niveljalkainen, useat muut asiat ovat tiedossa. == Lähteet == == Aiheesta muualla == * BBC News: Oldest insect delights experts * The Rhynie Chert Fauna Luokka:Esihistorialliset selkärangattomat Luokka:Hyönteiset
EasyJet Europe

EasyJet Europe on brittiläisen halpalentoyhtiö EasyJetin itävaltalainen tytäryhtiö. easyJet perusti sen vuonna 2017 voidakseen siirtää osan toiminnoistaan EU-alueelle Britannian päätettyä erota EU:sta. Sen tarkoituksena on varmistaa, että easyJet voi jatkaa EU:n sisäisiä lentoja vielä senkin jälkeen, kun brexit on viety loppuun eikä Britannia enää kuulu EU-alueeseen. EasyJet sai uudelle yhtiölle toimiluvan Itävallan viranomaisilta heinäkuussa 2017, ja EasyJet Europe lensi ensimmäisen lentonsa 20. heinäkuuta. Sen on tarkoitus siirtää uudelle yhtiölle noin sata lentokonetta, jotka lentävät easyJetin Euroopan solmukohdista. == Laivasto == Heinäkuussa 2020: * 32 Airbus A319-100 * 85 Airbus A320-200 * 4 Airbus A321neo == Lähteet == Luokka:EasyJet Luokka:Itävaltalaiset lentoyhtiöt
Agroecomyrmex duisburgi

Agroecomyrmex duisburgi on sukupuuttoon kuollut Agroecomyrmecinae-alaheimoon kuuluva muurahaislaji. Se on sukunsa Agroecomyrmex ainoa laji. Se on kuvattu Itämeren meripihkasta eoseenilta (34-42 Ma). == Lähteet == == Aiheesta muualla == * ITIS: Agroecomyrmex duisburgi Luokka:Esihistorialliset selkärangattomat Luokka:Muurahaiset
Martti Korpela

Martti E. O. Korpela (9. joulukuuta 1938 Helsinki – 12. elokuuta 2017 Espoo) oli muun muassa Elintarviketeollisuusliiton johtaja vuosina 1972–1987. Hän oli myös töissä Yhdysvaltain suurlähetystössä maatalousasioiden asiainhoitajana, MTV:n tiedotuspäällikkönä ja Elintarviketeollisuusliiton tehtävissä. Korpela kävi Arkadian yhteislyseota. Hän valmistui agronomiksi Helsingin yliopiston maatalous–metsätieteellisestä tiedekunnasta vuonna 1965. Korpela toimi tiiviisti Suomen ja Euroopan unionin jäsenyysneuvotteluissa. == Lähteet == Luokka:Suomalaiset järjestöjohtajat Luokka:Vuonna 1938 syntyneet Luokka:Vuonna 2017 kuolleet
Ogma

Ogma on yksi Irlannin tärkeimmistä jumalista. Eräs Ogman liikanimistä on "hän joka on kuin aurinko".Lurker 1987, s. 142 Ogma kuvataan tummaksi mieheksi, jonka taisteluraivo oli niin kiihkeä, että sotaretkillä hänet täytyi kahlita ja päästää irti vasta kun hetki oli oikea. Taistelussa fomoreja vastaan hän onnistui sieppaamaan heidän kuninkaansa miekan. Legendojen mukaan Ogman tärkeimpiä saavutuksia on Ogham-kirjaimiston keksiminen. Onkin mahdollista, että Ogma on ollut myös kaunopuheisuuden jumala, kuten gallialais-kelttiläinen vastineensa Ogmios. == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kelttiläiset jumalat
The Halcyon

The Halcyon on brittiläinen draamasarja, joka alkoi ITV-kanavalla 2. tammikuuta 2017. Sarjan luonut Charlotte Jones. The Halcyon sijoittuu vuoteen 1940 ja Toiseen maailmansotaan. Sarjassa keskitytään Lontoossa sijaitsevaan viiden tähden hienostohotelliin. Pääosia näyttelevät Steven Mackintosh ja Olivia Williams. Suomessa Yle TV1 alkoi esittää sarjaa 12. syyskuuta 2017. Ruotsissa sarjaa on esittänyt SVT ja Norjassa NRK. The Halcyon lopetettiin ensimmäisen kauden jälkeen. ==Rooleissa== Luokka:Brittiläiset draamasarjat Luokka:ITV:n televisio-ohjelmat
Dennis Priestley

Dennis Priestley (s. 16. heinäkuuta 1950 Mexborough, Yhdistynyt kuningaskunta) on ammattilaisuransa päättänyt englantilainen dartsinpelaaja. Priestley on lajin kaksinkertainen maailmanmestari (1991, 1994) ja ensimmäinen pelaaja, joka voitti sekä BDO:n että PDC:n maailmanmestaruusturnaukset. ==Ura== Priestley aloitti ammattilaisuransa vasta lähes 40-vuotiaana vuonna 1989. 1991 maailmanmestaruuden voittanut Priestley oli yksi kuudestatoista pelaajasta, jotka erosivat BDO-liitosta perustaakseen lajille uuden ammattilaisten järjestön, World Darts Councilin (nykyisin PDC). Priestley voitti uuden järjestön ensimmäisen maailmanmestaruusturnauksen 1994 ja voitti näin ensimmäisenä pelaajana molempien liittojen mestaruudet. Priestley on ainoa pelaaja, joka on voittanut mestaruudet ensimmäisillä turnaukseenosallistumiskerroillaan. Myöhempinä vuosina hän eteni neljä kertaa (1996, 1997, 1998, 2000) loppuotteluun, häviten jokaisella kerralla Phil Taylorille. PDC:n maailmanlistan ykköseksi marraskuusta 1994 huhtikuuhun 1995 sijoittuneen Priestleyn ura lähti vähitellen hiipumaan vuosituhannen vaihteen jälkeen. Vuoden 2000 maailmanmestaruusfinaalin jälkeen parhaiksi saavutuksiksi jäivät US Openin voitto 2009 sekä World Grand Prixin (2005, 2006), Premier League Dartsin (2007) ja World Matchplayn (2008) semifinaalisijat. Priestley päätti ammattilaisuransa 2014. ==Saavutukset== *BDO:n maailmanmestari: 1991. *PDC:n maailmanmestari: 1994. ==Aiheesta muualla== *Dennis Priestleyn kotisivu *Dartsdatabase Luokka:Englantilaiset dartsinpelaajat Luokka:Vuonna 1950 syntyneet Luokka:Elävät henkilöt
Juutinrauman tulli

Juutinrauman tulli () on Eerik Pommerilaisen vuonna 1429 aloittama käytäntö, jossa Tanska keräsi kaikelta Juutinrauman läpikulkevalta laivaliikenteeltä maksuja. Alkuaikoina maksu oli sama kaikille laivoille, mutta vuodesta 1567 alkaen se perustui laivan rahdin arvoon. Tanskan valtio sai kolmanneksen tuloistaan 1500- ja 1600-luvuilla näistä tulleista. Tullimaksu kerättiin Helsingörissä ja sitä varten rakennettiin Kronborgin linna 1420-luvulla. Linnan tykeillä voitiin upottaa laivat, jotka yrittivät ohittaa maksamatta tullia. Vuonna 1857 Tanska joutui lopettamaan tullin keruun kansainvälisen painostuksen seurauksena. Yhdysvallat oli kieltäytynyt maksamasta tullia vuonna 1855. Tullauskirjat ovat säilyneet ja ne ovat nykyään tärkeä lähde historian tutkimukselle. Esimerkiksi Suomen edustalla haaksirikkoutuneen Vrouw Marian lasti on saatu selville Juutinrauman tullausasiakirjoista. Juutinrauman tulli aiheutti useita konflikteja Tanskan ja Ruotsin välille. Ruotsin vuonna 1643 aloittamassa sodassa, jota johti Lennart Torstenson, Ruotsi saavutti voittoja ja Brömsebron rauhassa Tanska joutui myöntämään ruotsalaisille laivoille tullivaupauden Juutinraumaan. Suuressa Pohjan sodassa Ruotsi kärsi tappion Venäjälle ja Tanskalle ja joutui vuodesta 1721 jälleen maksamaan tullia. == Katso myös == * Tanskan talous == Lähteet == == Aiheesta muualla == * Juutinrauman tulliasiakirjat Luokka:Itämeren historia Luokka:Kansainvälinen kauppa Luokka:Skånen historia Luokka:Tanskan taloushistoria
Steven Mackintosh

Steven Mackintosh (s. 30. huhtikuuta 1967) on englantilainen näyttelijä. Hän on esiintynyt lukuisissa elokuvissa ja televisiosarjoissa, kuten Puuta, heinää ja muutama vesiperä, Kolme naista sodassa ja rakkaudessa, Luther ja The Halcyon. ==Varhainen elämä== Mackintosh syntyi 30. huhtikuuta 1967 Cambridgessä. Hän kävi peruskoulunsa Sawstonissa, jonka jälkeen hän opiskeli Sawstonin collegessa sekä teatterikorkeakoulussa. Mackintosh teki debyyttinsä teatterilavoille 12-vuotiaana Bush Theatressa, jonka jälkeen hän pääsi näyttelemään pääroolia Royal National Theatressa. ==Valikoitu filmografia== ===Elokuvat=== *Prick Up Your Ears (1987) *Memphis Belle (1990) *Kohtalon yö (1996) *Kolme naista sodassa ja rakkaudessa (1998) *Puuta, heinää ja muutama vesiperä (1998) *Tyttären talossa (2003) *Kuningattaren sisar (2003) *Sidottu (2005) *Underworld: Evolution (2006) *Rang De Basanti (2006) *Good (2008) *Underworld: Rise of the Lycans (2009) *The Scouting Book for Boys (2010) *The Sweeney (2012) *Set Fire to the Stars (2014) *Urban Hymn (2016) *Rocketman (2019) ===Televisiosarjat=== *Doctor Who (1985) *Hercule Poirot (1991) *Komisario Morse (1992) *Esikaupunkien Buddha (1993) *Epäilyksen polttopiste (1996) *Our Mutual Friend (1998) *Luther (2010) *Lost Christmas (2011) *Sisäpiirin miehet (2012) *From There to Here (2014) *Stan Lee's Lucky Man (2016) *The Halcyon (2017) ==Lähteet== Luokka:Brittiläiset näyttelijät Luokka:Vuonna 1967 syntyneet Luokka:Elävät henkilöt
Rantavuori

Rantavuori on Naantalissa, Rymättylässä Otavan saarella Ahteentaassa sijaitseva merenrantakallio, joka kohoaa merestä 45 metrin korkeuteen. Jyrkästi merestä nouseva kallioselännejakso on 24 hehtaarin laajuinen rajautuen ympäröiviin peltoihin ja metsäkaistaleisiin. Vesi- ja ympäristöhallituksen vuoden 1995 julkaisussa Luonnon- ja maisemansuojelun kannalta arvokkaat kallioalueet Turun ja Porin läänissä Rantavuori sai inventoinnin, valtakunnallisesti merkittävän kallioalueen suojelurajauksen. Kallioalueen maisemallisia arvoja pidetään hyvin merkittävänä, kun geologisia ja biologisia arvoja merkittävänä. Rantavuoren arvoluokka eli luonnon- ja maiseman suojelullinen merkitys on 4, eli kyseessä on luonnonarvoiltaan arvokas kallioalue. Rantavuori on suosittu näköalapaikka. Rantavuoren huipulta on hyvä näkymä etelään ja länteen saaristoon ja pohjoiseen metsäisiin viljelysmaisemiin. Kallioalueen länsiosan etelärinteellä on massiivinen mereen laskeva jyrkänne, joka erottuu kauas. Rantavuori erottuu maisemasta myös mantereen suunnalta katsottaessa melko kaukaa. Kallion geomorfologisesti merkittävin kohta on kiillegneissin liuskeisuutta myötäillen merestä 40 metriä kohoava eteläjyrkänne. Jyrkännemaisemat ja selänteiden väliset syvät halkeamat ja raot muodostavat edustavan mosaiikkimaisen kalliomaiseman jota pidetään tavanomaista erikoisempana. Kallioselännejakson lakiosat ovat melko voimakkaasti kumpuilevaa kalliomännikkömaastoa, joita erottaa matalat kalliopainanteet. Etenkin länsiosan jyrkillä rinteillä silokallioalueet ovat edustavia. Biologisilta arvoiltaan kallioalue on merkittävä ja monipuolinen. Kasvillisuus on osin varsin edustavaa, ja silokallioiden sekä paisteisten avokalliorinteiden jäkäliköitä ja kallioniittyjä on varsin runsaasti. Näillä paikoilla esiintyy muun muassa napa- ja kymyjäkäliköitä sekä kalliokieloja ja isomaksaruohoja. Etelärinteen jyrkänteen alapuolella on pensaikkoinen lehtoreunus, joka muuttuu rannassa tervaleppäkorveksi. Paikalla kasvaa taikinanmarjaa ja hiirenporrasta. Silokallioseinämillä ja pystyseinämillä on varsin edustavasti niukkaravinteista kalliokasvillisuutta kuten kalliopalmikkosammalta ja kallioisokarvetta. == Lähteet == Luokka:Suomen kalliot Luokka:Naantalin mäet Luokka:Suomen näköalapaikat Luokka:Rymättylä
Mauri Sainio

Mauri Jarmo Sainio (19. maaliskuuta 1927 Helsinki – 15. lokakuuta 1994 Espoo)Kuolinilmoitus. Helsingin Sanomat 29.10.1994, s. A 6 (Lehti HS Aikakoneessa (tilaajille)) oli suomalainen toimittaja ja rikoskirjailija.Helsingin Norssin matrikkeli 1867–1992, numero 4229 Sainion vanhemmat olivat kansakoulunopettaja, lehtori Arvo Johannes Sainio ja kansakoulunopettaja Terttu Heimola. Hän pääsi ylioppilaaksi 1946 ja opiskeli sitten oikeustiedettä Helsingin yliopistossa. Sainio oli toimittajana 1950-luvun puolivälistä lähtien ja hän oli toimittajana Seura-lehdessä 1959–1964 ja Apu-lehdessä 1965–1971. Hän toimi freelance-toimittajana vuodesta 1971 alkaen ja oli myös Alibi-lehden erikoistoimittajana vuodesta 1979 alkaen. Kahden kirjan lisäksi Sainio on kirjoittanut lukuisia lehtinovelleja ja kertomuksia. Mauri Sainio oli naimisissa 1951–1967 Anja Annikki Niirasen kanssa ja vuodesta 1980 toimittaja Leena Terttu Orvokki Kalsteen kanssa. == Teoksia == * Turistimatkalta tappolistalle : seikkailuromaani. Otava 1988 == Toimitustöitä == * Rikos ei kannata : kuuluisia suomalaisia rikoksia. Tammi 1966 (suomalaisia tosielämän rikostapauksia vuosilta 1912–1958) == Lähteet == == Aiheesta muualla == * Sininen kirjahylly-blogi 1.4.2015 : Himomurhia ja pulituurijuoppoja Luokka:Suomalaiset toimittajat Luokka:Vuonna 1927 syntyneet Luokka:Vuonna 1994 kuolleet
Naisten Superpesiksen kausi 2017

Naisten Superpesiksen kausi 2017 oli Suomen pesäpallon naisten pääsarjan Superpesiksen 28. kausi. Kausi alkoi 22. huhtikuuta ja päättyi 16. syyskuuta 2017. == Joukkueet == Joukkue Paikkakunta Kotistadion Perustettu Pelinjohtaja Kajaanin Pallokerho Kajaani Kajaanin liikuntapuisto 1931 Saku Komulainen Kempeleen Kiri Kempele Sarkkiranta 1915 Jarkko Kokko Kirittäret Jyväskylä Hippos 1999 Jukka-Pekka Karttunen Lappajärven Veikot Lappajärvi Veikkolan pesäpallostadion 1911 Pasi Herrala Lapuan Virkiä Lapua Lukkarila 1907 Jukka Liikala Manse PP Tampere Kaupin urheilupuisto 2011 Jarkko Pokela Oulun Lipottaret Oulu Raksilan pesäpallostadion 1955 Antti Vihtkari Porin Pesäkarhut Pori Porin pesäpallostadion 1985 Sami Österlund Pesä Ysit Lappeenranta Vanha kenttä 1976 Ville Lantta Rauman Lukko Rauma Länsi-Suomi Areena 1958 Antti Yli- Saunamäki Seinäjoen Mailajussit Seinäjoki Ilkka-areena 1932 Jukka Peltoniemi == Sarjajärjestelmä == Runkosarjassa pelattiin ensin kaksinkertainen alkusarja, jonka jälkeen alkusarjan seitsemän parasta pelasivat ylemmän jatkosarjan (sijoista 1-7) yksinkertaisena sarjana ja alkusarjan neljä viimeisintä joukkuetta pelasivat alemmassa jatkosarjassa (sijoista 8-11) kaksinkertaisen sarjan. Pudotuspeleihin etenivät koko runkosarjan kahdeksan parasta joukkuetta. == Sarjataulukko == ===Alkusarja=== ===Ylempi jatkosarja=== ===Alempi jatkosarja=== ==Pudotuspelit== ==Sarjakarsinta== Sarjakarsinta ottelut jätettiin pelaamatta, koska Ykköspesiksen voittaja nousee suoraan ensi kaudeksi Superpesikseen ja Ykköspesiksen toisella ja kolmannella sijalla olivat kahden Superpesis joukkueen kakkosjoukkueet. == Lopulliset sijoitukset == Sija Joukkue Manse PP Porin Pesäkarhut Lapuan Virkiä 4\. Kempeleen Kiri 5\. Kirittäret 6\. Rauman Lukko 7\. Oulun Lipottaret 8\. Seinäjoen Maila-Jussit 9\. Pesä Ysit 10\. Kajaanin Pallokerho 11\. Lappajärven Veikot Kaudeksi 2018 sarjaan nousee Ykköspesiksestä Hyvinkään Tahko. Kauden päätteeksi Kajaanin Pallokerho luopui sarjapaikastaan. == Televisiointi == Televisioinnista vastasi VeikkausTV ja Nelonen Media. Ainoastaan loppuottelut televisioitiin ilmaisena Yle TV2 kanavalla. == Lähteet == Luokka:Pesäpallon SM-sarjakaudet Luokka:Vuoden 2017 pesäpallo
Allyylikloridi

Allyylikloridi ei 3-klooripropeeni on kloorattuihin alkeeneihin kuuluva orgaaninen yhdiste. Yhdistettä käytetään muun muassa polymeerien ja muiden kemikaalien valmistuksen lähtöaineena. ==Ominaisuudet== Huoneenlämpötilassa allyylikloridi on väritöntä herkkäliikkeistä nestettä. Sillä on tunnusomainen pistävä ja valkosipulinkaltainen haju. Yhdiste liukenee vähäisessä määrin veteen ja runsaasti useisiin orgaanisiin liuottimiin esimerkiksi etanoliin, dietyylieetteriin, asetoniin, kloroformiin ja tolueeniin. Allyylikloridi on hyvin reaktiivinen yhdiste. Yhdiste reagoi alkeeneille tyypillisesti ja se voidaan esimerkiksi polymeroida, se voi reagoida additioreaktioilla tai hapettaa epoksidiksi. Yhdisteelle tapahtuu myös organohalogeeniyhdisteiden tyypillisiä reaktioita ja klooriatomi voidaan esimerkiksi korvata muilla nukleofiileillä nukleofiilisella substituutioreaktiolla.Ludger Krähling, Jürgen Krey, Gerald Jakobson, Johann Grolig & Leopold Miksche: Allyl Compounds, Ullmann’s Encyclopedia of Industrial Chemistry, John Wiley & Sons, New York, 2000. Viitattu 16.9.2017 Allyylikloridi ärsyttää hyvin voimakkaasti ihoa, silmiä ja hengitysteitä. Yhdisteelle altistumisesta voi seurata yskää, kurkkukipua, huonovointisuutta ja iholle joutuessa syövytysvammoja. Viitattu 16.9.2017. ==Valmistus ja käyttö== Ensimmäisen kerran allyylikloridia valmistivat Auguste Cahours ja August Hofmann vuonna 1857 allyylialkoholin ja fosforitrikloridin välisellä reaktiolla. Nykyään yhdistettä valmistetaan teollisessa mittakaavassa klooraamalla propeenia noin 500-510 °C:n lämpötilassa. Reaktio on tyypiltään radikaalireaktio ja matalammassa lämpötilassa muodostuu myös muita kloorattuja hiilivetyjä. Pienemmässä mittakaavassa allyylikloridia valmistetaan muilla menetelmillä. Allyylikloridia käytetään runsaasti muiden yhdisteiden valmistukseen. Siitä saatavia kemikaaleja ovat muun muassa epikloorihydriini, glyseroli, allyyliamiini, allyyliesterit, epoksidihartsit, novolakka ja eräät barbituraatit ja muut lääkeaineet. ==Lähteet== Luokka:Alkeenit Luokka:Organohalidit Luokka:Klooriyhdisteet
Sulkahyppyhännät

Sulkahyppyhännät eli aitohyppiäisetVeikko Huhta, Eeva-Liisa Hallanaro (toim.): Elämää maan kätköissä, sivu 32, Gaudeamus, 2019, ISBN 978-952-345-026-4 (Isotomidae) on hyppyhäntäisten heimo, joka sisältää maailmanlaajuisesti 1410 kuvattua lajia noin 110 suvussa. == Alaheimot == * Anurophorinae * Proisotominae * Isotominae * Pachyotominae == Lähteet == == Aiheesta muualla == *Laji.fi: Isotomidae *ITIS: Isotomidae *Iowa State University, Bug Guide: Family Isotomidae Luokka:Hyppyhäntäiset
Actaletidae

Actaletidae on hyppyhäntäisten heimo, joka sisältää 12 kuvattua lajia. == Suvut == * Actaletes * Spinactaletes == Lähteet == Luokka:Hyppyhäntäiset
Isotomoidea

Isotomoidea on hyppyhäntäisten yläheimo, joka sisältää 1423 kuvattua lajia. == Heimot == * Actaletidae * Isotomidae * †Protentomobryidae == Lähteet == Luokka:Hyppyhäntäiset
Pallohyppiäiset

Pallohyppiäiset (Sminthuridae) on hyppyhäntäisten heimo, joka sisältää 260 kuvattua lajia. == Alaheimot == * Sminthurinae * Songhaicinae * Sphyrothecinae == Lähteet == == Aiheesta muualla == *Laji.fi: Sminthuridae *ITIS: Sminthuridae *Encyclopedia of Life (EOL): Sminthuridae Luokka:Hyppyhäntäiset
Linsén

Linsén on sukunimi, joka on muun muassa seuraavilla suomalaisilla henkilöillä: *Gabriel Linsén (1838–1914), viulisti, säveltäjä, kuoronjohtaja, urkuri ja musiikinopettaja *Johan Gabriel Linsén (1785–1848), professori, runoilija, kirjailija ja kansallisen herätyksen puolestapuhuja *John Linsén (1864–1916), lehtimies ja liikemies *Mathilda Linsén (1831–1872), suomalainen sokeiden opetuksen uranuurtaja *Wilhelm Linsén (1830–1858), arkkitehti.
Minecraft-elokuva

Minecraft-elokuva (engl. A Minecraft Movie) on tuleva ruotsalais- yhdysvaltalainen elokuva, joka perustuu Minecraft-videopeliin. Sillä on ollut useita nimettyjä ohjaajia, ja projekti oli pitkään tuotantolimbossa, ennen kuin eteni valmiiksi. Elokuvan ohjaaja on Jared Hess. Aiemmin elokuvan ohjaajaksi oli nimetty Elämää Philadelphiassa -televisiosarjan luojajäsen Rob McElhenny, ja sitä ennen Yö museossa -elokuvista tunnettu Shawn Levy. He molemmat kuitenkin jättivät projektin. Elokuvan päärooleissa nähdään Jason Momoa ja Jack Black. Muissa rooleissa ovat ainakin Kate McKinnon, Jennifer Coolidge, Danielle Brooks ja Jemaine Clement. Vuonna 2024 ilmoitettiin, että elokuvan ensi-ilta on 4. huhtikuuta 2025. Elokuvan kuvaukset päättyivät 12. huhtikuuta 2024. ==Näyttelijät== Alkuperäinen näyttelijä Rooli Jack Black Steve Jason Momoa Garrett Garrison Danielle Brooks Dawn Emma Myers Natalie Sebastian Eugene Hansen Henry Jennifer Coolidge Kate McKinnon Jemaine Clement Matt Berry == Lähteet == == Aiheesta muualla == * Luokka:Tulevat elokuvat Luokka:Vuoden 2025 yhdysvaltalaiset elokuvat Luokka:Minecraft Luokka:Videopeleihin pohjautuvat elokuvat
Yrjö Gustafson

Yrjö Voldemar Gustafson (17. syyskuuta 1904 Pietari – 25. elokuuta 1928 Pariisi, Ranska) oli suomalainen Tulenkantajiin kuulunut ylioppilas ja suomentaja.Helsingin Norssin matrikkeli 1867-1992, numero 1822 Hän käytti salanimiä Eino Kaltimo ja Yrjö Talma.Kirjasampo.fi : Eino Kaltimo Gustafsonin vanhemmat olivat kontrollööri Johan Aleksander Gustafsson ja Alma Maria Heikkilä. Hän pääsi ylioppilaaksi 1922. Tulenkantajiin kuulunut Gustafson matkusti keväällä 1928 Pariisiin yhdessä Einari Vehmaksen, Olavi Paavolaisen ja Katri Valan kanssa. Muut palasivat loppukesällä Suomeen mutta Pariisiin jäänyt masentunut, rahaton ja alkoholisoitunut Gustafson hukkui epäselvissä olosuhteissa Seineen.Panu Rajala : Tulisoihtu pimeään - Olavi Paavolaisen elämä. WSOY 2014, luku Uusi pako Pariisiin (Google kirjat linkki) Hän oli joko pudonnut tai hukuttautunut. Onni Hallan mukaan hänen yksinäisyyttään oli lisännyt homoseksuaalisuus, ja hän oli lähtenyt Pariisiin monimutkaisen suhdekuvion keskeltä. Yrjö Gustafsonin ruumis löydettiin Seinestä 28. elokuuta 1928.Kuolleita, Helsingin Sanomat, 09.09.1928, nro 245, s. 6, Kansalliskirjaston digitaaliset aineistot == Suomennoksia == Omalla nimellä: * John Russell : Missä turvalliset tiet loppuvat. Kansanvalta, Helsinki 1927 (valikoima kokoelmasta Where the Pavement ends) * Maksim Gorki : Nuoruuteni yliopistot ; suomentanut Y. Gustafson. Kansanvalta, Helsinki 1927, 2. tarkastettu painos Tammi, Helsinki 1945 * Theodor Birt : Antiikin elämää ; tekijän luvalla suomentanut Y. Gustafson. Sivistys ja tiede n:o 61. WSOY 1928 * Emil Ludwig : Wilhelm II ; tekijän luvalla suomentanut Y. Gustafson. WSOY 1928 * Ludvig Nordström : Tuomas Lack ; suom. Yrjö Gustafson. Kansanvalta, Helsinki 1928 * F. Tennyson Jesse : Hullu Tom ; suomentaneet Y. Gustafson ja Heikki Teittinen. Kansanvalta, Helsinki 1929 Nimimerkillä Eino Kaltimo: * H. Rider Haggard : Maivan kosto. Kansanvalta, Helsinki 1925 * Rudyard Kipling : Vilhelm Valloittaja : kertomuksia Intiasta. Kansanvalta, Helsinki 1925 * Edgar Allan Poe : Punaisen surman naamio : jännityskertomuksia. Kansanvalta, Helsinki 1926 Nimimerkillä Yrjö Talma: * Jack London : Väkevän voima : yhteiskuntataistelukertomuksia ; mukaillen suomentanut Yrjö Talma, Kansanvalta, Helsinki 1924 * H. Rider Haggard : Musta ja valkea sydän. Kansanvalta, Helsinki 1925 (alkuteos Black Heart and White Heart) ==Lähteet== Luokka:Tulenkantajat Luokka:Suomentajat Luokka:Vuonna 1904 syntyneet Luokka:Vuonna 1928 kuolleet
Šuura

Šuura () on arabiankielinen neuvottelua tai neuvonpitoa tarkoittava sana. Termi tunnetaan Koraanista kahteen kertaan, kohdassa jossa Muhammed neuvottelee seuraajiensa kanssa ja toisessa kohdassa jossa muslimit neuvottelevat keskenään asioidensa hoidosta.The Oxford Dictionary of Islam: Shura Käsitettä pidetään pohjana demokraattisen järjestelmän toteuttamiselle islamin puitteissa. Sana on myös Koraanin 42. suuran, Neuvonpidon suuran nimi. ==Historia== Šuura oli (mahdollisesti myyttisen) toisen kalifin Umar ibn al- Khattabin kokoama valitsijamiesten ryhmä joka valitsi kalifin seuraajan. Sen jälkeen nimeä on käytetty hallitsijan valtaneuvostosta ja nykyaikana parlamentista.Encyclopædia Britannica: Shūrā ==Nykyaikana== Egyptin parlamentin ylähuoneen nimi on vuoden 2014 perustuslain muutoksen asti Egyptin šuura-neuvosto (, Maǧlis al-Šūrā al-Maṣrī), jossa sana majlis (مجلس‎‎) merkitsee istuntoa. Saudi Arabian neuvoa-antavan kokouksen nimi on Majlis al- Shūra al-Saʿūdiyy. Iranin parlamentin nimi on Madžles-e Šura-je Eslam ja Pakistanin on Majlis ê Shura Pākistān. ==Lähteet== Luokka:Islamilaiset käsitteet Luokka:Sanonnat
Kaaresuvannon kirkko

Kaaresuvannon kirkko sijaitsee Ruotsin Kaaresuvannossa Kiirunan kunnassa ja on maan pohjoisin kirkko. Se on rakennettu vuonna 1905, jolloin se korvasi aiemman, vuonna 1816 valmistuneen kirkkorakennuksen. Kirkko on restauroitu vuosina 1953-54, jolloin kirkko sai esimerkiksi uudet urut ja sakastin.Tervetuloa Karesuandoon Karesuando kyrka == Lähteet == Luokka:Norrbottenin läänin kirkot Luokka:Ruotsin puukirkot Luokka:Kiirunan kunta Luokka:Kirkot Luulajan hiippakunnassa
Game Night

Game Night on MTV3-kanavalla esitettävä suomalainen viihdeohjelma, jossa julkisuudesta tutut henkilöt pelaavat joukkueittain vaihtuvia seurapelejä. Ohjelmaa juontaa Jaakko Saariluoma ja joukkueiden kapteeneina toimivat Anna- Maija Tuokko sekä Maria Ylipää. Ohjelma perustuu yhdysvaltalaiseen Hollywood Game Night -formaattiin. == Jaksot == Jakso Ensiesityspäivä Anna-Maijan joukkue Marian joukkue Katsojaluvut 1 8. syyskuuta 2017 Kiti Kokkonen Kirsi Ylijoki Heikki Puhakainen Anu Sinisalo Olli Herman Lasse Piirainen 303 000 2 15. syyskuuta 2017 Antti Ketonen Diandra Pete Parkkonen Arttu Wiskari Benjamin Peltonen Aki Linnanahde – 3 22. syyskuuta 2017 Kirsi Alm-Siira Sonny Nikke Ankara Jaakko Parkkali Arttu Lindeman Ollie – 4 29. syyskuuta 2017 Uniikki Timo Pieni Huijaus Emma Kimiläinen Spekti Noora Karma Kalle Lamberg 246 000 5 6. lokakuuta 2017 Jarkko Tamminen Jaana Saarinen Riku Suokas Markku Haussila Santtu Karvonen Joonas Nordman 196 000 6 13. lokakuuta 2017 Vanessa Kurri Eric ”Lakko” Savolainen Juuso ”Herbalisti” Karikuusi Pipsa Hurmerinta Meri-Tuuli Väntsi Arja Koriseva – 7 20. lokakuuta 2017 Viivi Pumpanen Jussi Simola Tommi Mujunen Iikka Kivi RudiRok Laura Friman 199 000 8 27. lokakuuta 2017 Iisa Jannika B Ville ”Viki” Eerikkilä Ike Brädi Ilta – 9 3. marraskuuta 2017 Juho Nummela Sami Harmaala Maiju ”Mansikkka” Voutilainen Tero Tiittanen Jarkko Nyman Alina Tomnikov – 10 10. marraskuuta 2017 Sanna Stellan Tatu Sinisalo Elias Kaskinen Sasu Paakkunainen Roope Salminen Maija Vilkkumaa – == Lähteet == == Aiheesta muualla == * Ohjelman mainos YouTubessa Luokka:2010-luvun suomalaiset kilpailuohjelmat‎ Luokka:MTV3:n televisio-ohjelmat Luokka:Viihdeohjelmat
Shaun Tan

Shaun Tan (s. noin 1974 Fremantle, Länsi-Australia, Australia) on palkittu australialainen kirjailija ja kuvittaja. Hänen kirjoistaan on suomennettu Etäisten esikaupunkien asioita (Tales from outer suburbia, 2008). Hänen tuotantoonsa kuuluu noin 120 teosta. ==Elämä ja ura== Tanin isä on malesiankiinalainen, äiti irlantilainen. Hän vietti lapsuutensa Perthissä ja kirjoitti ja kuvitti tarinoita jo silloin. Erityisen mielenkiinnon kohteena olivat dinosaurukset, robotit ja avaruusalukset. Lapsuudesta mielenjääneitä kirjailijoita ovat muun muassa Quentin Blake ja Roald Dahl. Myöhemmin teini- iässä häneen tekivät vaikutuksen Ray Bradburyn kertomukset. Visuaalisia vaikutteita hän sai lähinnä television ja elokuvien kautta. Koulussa hän osallistui taideopetukseen, mutta myöhemmin hän on itse opettanut kirjankuvitusta. Tanin puoliso on suomalainen graafinen suunnittelija Inari Kiuru. Tan on kuvittanut nuorten aikuisten kirjallisuutta vuodesta 1996. Hän on kuvittanut myös ulkomaalaisten nuorten aikuisten kirjallisuutta kirjoittavien kirjailijoiden teoksia ja suunnitellut kirjankansia. Hän valmistui Länsi-Australian yliopistosta aineinaan englanninkielinen kirjallisuus ja taiteen historia, teoria ja kritiikki. Hän on maalannut muraaleja. ==Palkinnot ja tunnustukset== * International Illustrators of the Future Contest, voitto 1992 * Deutscher Jugendliteraturpreis, 2009 * Astrid Lindgrenin muistopalkinto (ALMA), 2011Kirjasampo.fi: Astrid Lindgrenin muistopalkinto Viitattu 2.7.2024. * Oscar-palkinto parhaasta animoidusta lyhytelokuvasta, 2011 ==Suomennettu teos== * == Lähteet == ==Aiheesta muualla== * Shaun Tanin kotisivu * Maria Ihonen, Voimme tietää todella vähän, mutta kannattaa matkata maailman ääriin ottamaan selvää Kiiltomato.net, 17.10.2015 Luokka:Australialaiset kirjailijat Luokka:Australialaiset kuvittajat Luokka:Vuonna 1974 syntyneet Luokka:Elävät henkilöt
Bjarni Benediktsson (poliitikko, 1970)

Bjarni Benediktsson (s. 26. tammikuuta 1970 Reykjavík) on islantilainen poliitikko ja Islannin entinen pääministeri. Hän on toiminut Islannin pääministerinä huhtikuusta joulukuuhun 2024 ja tammikuusta marraskuuhun 2017. Hän on ollut itsenäisyyspuolueen puheenjohtaja vuodesta 2009. Vuosina 2017–2023 hän toimi Islannin valtiovarainministerinä. Bjarni syntyi Reykjavíkissä. Hänen isosetänsä oli samanniminen Islannin entinen pääministeri Bjarni Benediktsson. Bjarni opiskeli oikeustiedettä Islannin yliopistossa ja valmistui vuonna 1995. Vuosina 1995–1996 hän opiskeli Saksassa saksan kieltä ja oikeustiedettä. Vuonna 1997 hän valmistui oikeustieteen maisteriksi Miamin yliopistosta. Vuonna 1998 hänestä tuli laillistettu asianajaja ja meklari. Ennen poliittista uraansa hän työskenteli lakimiehenä. Bjarni valittiin Alþingiin vuonna 2003. Vuonna 2009 hänet valittiin itsenäisyyspuolueen puheenjohtajaksi. Vuosina 2013–2017 hän toimi valtiovarainministerinä ja tammikuusta marraskuuhun 2017 pääministerinä. Marraskuusta 2017 lokakuuhun 2023 lähtien hän taas toimi valtiovarainministerinä. Hän on toiminut Islannin pääministerinä huhtikuusta joulukuuhun 2024. == Lähteet == Luokka:Islannin pääministerit Luokka:Islannin puolueiden puheenjohtajat Luokka:Valtiovarainministerit Luokka:Vuonna 1970 syntyneet Luokka:Elävät henkilöt
Svatoven piiri

Svatoven piiri () on yksi Ukrainan Luhanskin alueen hallinnollisista piireistä. Se rajoittuu idässä Starobilskin piiriin, etelässä Sjevjerodonetskin piiriin, lännessä Harkovan alueeseen (Kupjanskin ja Izjumin piirit) sekä pohjoisessa Venäjän Belgorodin alueeseen. Piirin hallinnollinen keskus on Svatoven kaupunki (16 420 as., 2021). Svatoven piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Luhanskin piirien lukumäärän kahdeksaan. Svatoven piiri kasvoi alueliitosten johdosta aiemmasta, ja uudeksi pinta-alaksi tuli 5 314,1 neliökilometriä. Ukrainan tilastokeskus arvioi piirin väkiluvuksi 78 278 (1.1.2021; ennen aluelaajennuksia 2017: 35 297 as.). Piiri on maaseutuvaltainen (2021), sillä kaupunkilaisiksi katsottiin vain 47,0 prosenttia väestöstä eli Svatoven kaupungin ja viiden kaupunkityyppisen taajaman (Bilokurakyne 6 448 as., Krasnoritšenske 3 873 as., Lozno-Oleksandrivka 856 as., Nyžnja Duvanka 1 928 as. ja Trojitske 7 241 as.) väestö. Svatoven piiri tuli Venäjän hyökkäyssodan 2022 johdosta sotatoimialueeksi. Svatovskyi-Raion.png|Svatoven piiri ennen heinäkuun 2020 alueuudistusta. Svatove 15.jpg|Svatoven piirihallinnon rakennus. Svatovo Railway Station.JPG|Svatoven rautatieasema. Nyzhnia Duvanka001.jpg|Katunäkymä Nižnja Duvankasta. Troitske005.jpg|Koulu ja sen piha-aluetta Trojitskessa. == Lähteet == ==Aiheesta muualla== *Svatoven piirivaltuuston ja piirin kyläneuvostojen yhteystietoja (oblrada.lg.ua) *
Maksimilian III Joosef

Maksimilian III Joosef (28. maaliskuuta 1727 München – 30. joulukuuta 1777 München) oli Baijerin vaaliruhtinas vuosina 1745–1777.Maximilian III Joseph Encyclopædia Britannica Online Academic Edition. Viitattu 17.9.2017. == Elämä == Maksimilian Joosefin isä oli Baijerin vaaliruhtinas Kaarle Albrekt, myöhempi Pyhän saksalais-roomalaisen keisarikunnan keisari Kaarle VII. Maksimilian Joosefin äiti Maria Amalia oli keisari Joosef I:n tytär.Nordisk familjebok (1912), s. 1321 Runeberg.org. Viitattu 17.9.2017. Keisari Joosef II ja Saksin vaaliruhtinas Fredrik Kristian olivat naimisissa Maksimilian Joosefin sisarten kanssa.Alois Schmid: Maximilian III. Joseph Neue Deutsche Biographie (1990) Deutsche Biographie. Viitattu 1.1.2024. Maksimilian Joosef tuli Baijerin vaaliruhtinaaksi isänsä seuraajana vuonna 1745. Samana vuonna Baijeri irtautui Itävallan perimyssodasta Füssenin rauhansopimuksella, joka takasi hänen oikeutensa Baijerin alueeseen sillä ehdolla, että hän luopuisi kaikista vaatimuksista perintömaihinsa Itävallassa tai keisarin kruunuun. Seitsenvuotisessa sodassa hän liittyi Preussin vastaiseen liittokuntaan. Maksimilian III Joosef oli valistusaatteiden kannattaja, joka pyrki edistämään maatalouden, kaivostoiminnan, koululaitoksen ja lainsäädännön kehittämistä. Hän perusti vuonna 1759 Müncheniin Baijerin tiedeakatemian ja lakkautti jesuiittojen käsissä olleen lehdistösensuurin. Maksimilian Joosef nai vuonna 1747 serkkunsa, Saksin prinsessa Maria Anna Sofian (1728–1797), jonka vanhemmat olivat Puolan kuningas August III ja kuningatar Maria Josefina. Avioliitto oli lapseton.Hellmut Kretzschmar: Friedrich August II. Neue Deutsche Biographie (1961) Deutsche Biographie. Viitattu 1.1.2024. Maksimilian Joosefin kuolema vuonna 1777 merkitsi Wittelsbachin hallitsijasuvun baijerilaisen sukuhaaran sammumista, joten kruunu periytyi suvun sulzbachilaisen haaran päämiehelle Kaarle Teodorille. ==Lähteet== ==Aiheesta muualla== Luokka:Baijerin vaaliruhtinaat Luokka:Vuonna 1727 syntyneet Luokka:Vuonna 1777 kuolleet
Antratsytin piiri

Antratsytin piiri (, ) on yksi Ukrainan Luhanskin alueen hallinnollisista piireistä. Piirin hallinnollinen keskus on Antratsytin kaupunki (53 641 as., 2017), joka ei kuitenkaan ole osa piiriä vaan toimii myös oman kaupunkipiirinsä keskuksena. Itä-Ukrainan sodan seurauksena piiri ja sen hallintokeskus ovat kuuluneet vuodesta 2014 lähtien venäläisten miehittämälle alueelle. Ukrainan tilastokeskus arvioi piirin väkiluvuksi 30 389 ihmistä (1.1.2017). Kaupunkilaisiksi tilastoitiin 16 660 asukasta, jotka asuivat jossain piirin kuudesta kaupunkityyppisestä taajamasta: Jesauivka (Єсаулівка, 1 448 as.), Ivanivka (Іванівка, 7 172 as.), Krasnyi Kut (Красний Кут, 2 438 as.), Malomykolajivka (Маломиколаївка, 1 678 as.), Nižni Naholtšyk (Нижній Нагольчик, 1 639 as.), Faštšivka (Фащівка, 2 285 as.). == Lähteet == ==Aiheesta muualla== *Piirin sosiaalis-taloudellinen peruskuvaus ("Sotsialno- ekonomitšnyi pasport, 2012"; doc (oblrada.lg.ua) *Antratsytin piirivaltuuston ja piirin kyläneuvostojen yhteystietoja (1.4.2013) (oblrada.lg.ua) Luokka:Luhanskin alueen entiset piirit Luokka:Venäläistäminen
Valtteri Vesiaho

Valtteri Vesiaho (s. 10. helmikuuta 1999 Helsinki) on suomalainen jalkapalloilija, joka pelaa Veikkausliigassa FC KTP:n joukkueessa. Hän on pelipaikaltaan keskuspuolustaja. Vesiaho on edustanut aikaisemmin muun muassa Käpylän Palloa, josta siirtyi tammikuussa 2017 HJK:honhttps://www.hjk.fi/uutiset/Miehet-3772 sekä Segunda División B -sarjassa Haro Deportivo -joukkuetta. Hän on edustanut myös Suomen poikamaajoukkueita.https://www.transfermarkt.com/valtteri- vesiaho/profil/spieler/353803 ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1999 syntyneet Luokka:Elävät henkilöt
Suvi West

Suvi West (; s. 14. tammikuuta 1982 Kittilä) on suomensaamelainen ohjaaja, käsikirjoittaja ja televisiopersoona. Nuoruutensa West vietti Utsjoen Outakoskella ja päätyi sieltä Tampereen ilmaisutaidon lukioon. Media- assistentiksi hän opiskeli Inarissa Saamelaisalueen koulutuskeskuksen elokuvalinjalla 2003–2005. Työura eteni toimittajuuden kautta jo opiskeluaikana, sillä West työskenteli Inarissa Ylen Saamen Radion ja Norjan yleisradioyhtiö NRK:n palveluksessa televisiouutisten ja dokumenttien tekijänä 2000–2007, mutta televisiotyön tiukka ennalta määrätty muoto alkoi ahdistaa ja hän pelkäsi sen tukahduttavan oman elokuvakerronnan. Hänen lopputyönsä 2005 oli dokumenttielokuva Vaikein niistä on rakkaus, joka kertoi humoristisesti Westin poikaystävän etsinnästä. Elokuvaa esitettiin Hollywoodissa ja Kanadassa Vancouverin elokuvafestivaalilla asti. Westin elokuvien teossa elintilasta kamppailevat pohdiskeleva yhteiskunnallisuus ja komediallisuus, joka on hänelle ominaisempaa. Elokuvien teon ohella hän on toiminut Alkuperäiskansojen elokuvakeskuksen vetäjänä 2009–2011 ja Aalto-yliopiston dokumentaarisen elokuvan maisteriohjelmassa vuodesta 2015 lähtien. Kymmenen Helsingissä vietetyn vuoden jälkeen West muutti perheineen Utsjoelle kovasti kaipaamiinsa kotimaisemiin. West tunnetaan etenkin tv-sarjasta Märät säpikkäät / Njuoska bittut ja siinä esitetyistä, suomalaisia hittejä parodioivista, pohjoissaameksi sanoitetuista musiikkivideoista. West ohjasi 2016 julkaistun dokumenttielokuvan Minä ja pikkusiskoni. Se kertoi hänen siskostaan. Westin ohjasi vuonna 2021 julkaistun Eatnameamet – Hiljainen taistelumme -dokumenttielokuvan, joka käsittelee Suomen valtion saamelaispolitiikkaa ja saamelaisten taistelua oman kulttuurinsa puolesta. Elokuvassa äänen saavat saamelaiset. Dokumentti voitti Tampereen elokuvajuhlilla Kirkon Mediasäätiön palkinnon sekä yleisöpalkinnon. West palkittiin vuonna 2022 dokumentista tiedonjulkistamisen valtionpalkinnolla. Vuonna 2023 Suomen Elokuvaohjaajaliitto SELO valitsi hänet Vuoden elokuvaohjaajaksi elokuvastaan Máhccan – Kotiinpaluu, joka kertoo saamelaisesineiden palauttamisesta. ==Lähteet== ==Aiheesta muualla== * Minä ja pikkusiskoni (Sparrooabbán) Vimeossa * Luokka:Saamelaiset elokuvaohjaajat Luokka:Saamelaiset dokumenttiohjaajat Luokka:Saamelaiset käsikirjoittajat Luokka:Suomalaiset dokumenttiohjaajat Luokka:Suomalaiset käsikirjoittajat Luokka:Vuonna 1982 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Skander Youssfi

Skander Youssfi (s. 12. huhtikuuta 1983 Sousse) on tunisialainen karateka. Hän on saavuttanut Kyokushinin Arabian mestaruuden. ==Karate== Youssfi saavutti ensimmäisen kerran menestystä kansainvälisesti 2004. Hän sijoittui ensin Unkarin turnauksessa viidenneksi ja myöhemmin samana vuonna saavutti pronssia Libanonin turnauksessa.Skander Youssfi karatezambrow.com.pl Viitattu 17.9.2017 2006 Youssfi sijoittui kahdeksanneksi EM-kilpailuissa Italiassa.European Openweight Championships - IKO kyokushinresults.com Viitattu 17.9.2017 Hän saavutti samana vuonna pronssia historian toisissa Arabian mestaruuskisoissa Libanonissa. 2007 Youssfi sijoittui neljänneksi Alankomaiden turnauksessa Dordrehtissa. Hänet palkittiin turnauksessa parhaasta ottelutekniikasta. Youssfi saavutti ensimmäisen Arabian mestaruutensa historian kolmannissa kisoissa, jotka järjestettiin hänen kotimaassaan Tunisiassa. 2008 Youssfi saavutti menestystä vain Rotterdamissa tultuaan toiseksi Alankomaiden mestaruuskisoissa. 2009 hän oli mukana Arabian mestaruuskisoissa Tunisiassa, jossa Youssfi saavutti hopeaa. Hän kilpaili myös tamachiwarissa ja voitti kilpailun rikottuaan 32 levyä. Youssfi oli 2010 mukana vain Serbian mestaruuskisoissa, jotka käytiin avoimessa painoluokassa. Hän sijoittui turnauksessa kolmanneksi. 2011 marraskuussa Youssfi oli mukana MM-kilpailuissa Japanissa. 2012 hän jatkoi kilpailemista myös Japanissa, mutta tällä kertaa katassa. Youssfi sijoittui turnauksessa seitsemänneksi. Toukokuussa hän oli kilpailemassa painoluokallisissa EM-kilpailuissa Unkarissa. Youssfi saavutti ensin katassa viidennen sijan ja kumitessa pronssia. 2013 tammikuussa Youssfi voitti pronssia Yhdysvaltain mestaruuskisoissa kumitessa,US Championships - IKO kyokushinresults.com Viitattu 17.9.2017 kun katassa hän saavutti hopeaa. Huhtikuussa Youssfi oli mukana MM-kilpailuissa Japanissa, jossa hän saavutti seitsemännen sijan katassa. Youssfi otteli vielä urallaan toista kertaa marraskuun MM-kilpailuissa Japanissa. 2015 Youssfi voitti syyskuussa Saksan Openin raskaansarjan mestaruuden.German Open 2015 slawomir- urbanczyk.squarespace.com 12.9.2015 Viitattu 24.12.2019 Hän oli mukana vielä kolmannen kerran marraskuussa Tokion MM-kilpailuissa. ==Lähteet== Luokka:Tunisialaiset karatekat Luokka:Kyokushinin harjoittajat Luokka:Vuonna 1983 syntyneet Luokka:Elävät henkilöt
Espanjan kuningaskunta (1874–1931)

Espanjan kuningaskunta vuosien 1874 ja 1931 välillä kesti Arsenio Martínez Camposin vallankaappauksesta 29. joulukuuta 1874, joka päätti Espanjan ensimmäisen tasavallan ja palautti valtiomuodon Alfonso XII:n hallitsemaan monarkiaan, Espanjan toisen tasavallan julistamiseen 14. huhtikuuta 1931. Miltei vuosikymmenen kestäneen poliittisen epävakauden ja useiden sisällissotien jälkeen niin sanotun Bourbon-restauraation tarkoituksena oli luoda uusi poliittinen järjestelmä. == Katso myös == * Miguel Primo de Rivera == Lähteet == == Aiheesta muualla == Kuningaskunta (1874–1931) Luokka:Euroopan entiset monarkiat
Kaliforniat

Kaliforniat tai Kalifornioiden provinssi () oli Uuden-Espanjan luoteisen osan käsittänyt alue vuodesta 1768 vuoteen 1804. Alue käsitti Espanjan siirtomaat Maan läntisellä pallonpuoliskolla ja Espanjan Itä-Intiassa. Luokka:Espanjan entiset siirtomaat Luokka:Kalifornian historia Luokka:Meksikon historia Luokka:Nevadan historia Luokka:Utahin historia
Intian dominio

Intia () oli Yhdistyneestä kuningaskunnasta itsenäistymisensä 15. elokuuta 1947 jälkeen ja ennen tasavallan julistamista 26. tammikuuta 1950 Kansainyhteisöön kuulunut itsenäinen dominio, Yrjö VI valtionpäämiehenään. Valtio luotiin Indian Independence Act 1947:n mukaan ja muutettiin Intian tasavallaksi Intian perustuslain promulgaation jälkeen vuonna 1950. Kuningas oli Intian dominiossa kenraalikuvernöörin edustamana. Kenraalikuvernööriä ei kuitenkaan nimitetty varakuninkaaksi kuten Brittiläisessä Intiassa. Varakuninkaan virka lakkautettiin Intian itsenäistyessä. Kaksi kenraalikuvernööriä oli virassa itsenäistymisen ja tasavallaksi siirtymisen välillä: Louis Mountbatten vuosina 1947–1948 ja Chakravarti Rajagopalachari vuosina 1948–1950. Jawaharlal Nehru toimi tänä aikakautena Intian pääministerinä. == Lähteet == == Aiheesta muualla == Luokka:Aasian entiset valtiot Luokka:Entiset Commonwealth realm -valtiot Luokka:Intian historia
Ceylonin dominio

Vuosien 1948 ja 1972 välillä Ceylon oli Kansainyhteisöön kuuluva itsenäinen valtio, jolla oli yhteinen monarkki Australian, Kanadan, Uuden-Seelannin sekä Yhdistyneen kuningaskunnan ja eräiden muiden valtioiden kanssa. Brittiläiselle Ceylonin siirtomaalle myönnettiin itsenäisyys Ceylonina. Vuonna 1972 valtiosta tuli yksi Kansainyhteisön tasavalloista ja se muutti nimensä Sri Lankaksi. Valtio oli buddhalaisuususkonnon ja -kulttuurin keskus. Toisen maailmansodan aikaan Ceylon toimi liittoutuneiden merkittävänä tukikohtana sodassa Japanin keisarikuntaa vastaan. == Lähteet == == Aiheesta muualla == Luokka:Aasian entiset valtiot Luokka:Entiset Commonwealth realm -valtiot Luokka:Sri Lankan historia
Trinidad ja Tobago (Commonwealth realm)

Trinidad ja Tobago oli Commonwealth realm 31. elokuuta 1962 – 1. elokuuta 1976 välisenä aikana ennen valtiomuodon muuttumista tasavallaksi. Kun Britannian valta loppui vuonna 1962, Trinidad and Tobago Independence Act 1962 muutti Britannian kruununsirtomaan Trinidadin ja Tobagon itsenäiseksi valtioksi.Trinidad and Tobago Independence Act 1962 Valtiolla oli sama monarkki, kuningatar Elisabet II, kuin muillakin Commonwealth realmeilla. Monarkkia Trinidadissa ja Tobagossa edusti kenraalikuvernööri. Kuningatar Elisabet II vieraili Trinidadissa ja Tobagossa Trinidadin ja Tobagon kuningattarena helmikuussa 1966. Eric Williams toimi maan pääministerinä. == Kenraalikuvernöörit == Seuraavat kenraalikuvernöörit toimivat virassa Trinidadin ja Tobagon ollessa Commonwealth realmina: # Solomon Hochoy (31. elokuuta 1962 – 24. kesäkuuta 1972) # Ellis Clarke (24. kesäkuuta 1972 – 1. heinäkuuta 1976) == Commonwealth realmista tasavallaksi == Monarkian lakkauttamisen jälkeen 1. elokuuta 1976 Trinidadin ja Tobagon viimeisestä kenraalikuvernööristä Ellis Clarkesta tuli Trinidadin ja Tobagon ensimmäinen presidentti. == Lähteet == Luokka:Entiset Commonwealth realm -valtiot Luokka:Pohjois-Amerikan entiset monarkiat Luokka:Trinidadin ja Tobagon historia
Brittiläinen Ceylon

Brittiläinen Ceylon (, , Brithānya Laṃkāva; , Birithaniya Ilangai), joka tunnettiin nimeltä Ceylon, oli Britannian kruununsiirtomaa vuosien 1802 ja 1948 välillä. Aluksi siihen ei lukeutunut mukaan Kandyn kuningaskuntaa, joka oli ollut Britannian protektoraattina vuodesta 1815, mutta vuosien 1817 ja 1948 välillä Britannian alusmaata oli koko Ceylonin saari, joka tunnetaan nykyään nimeltä Sri Lanka. == Lähteet == == Aiheesta muualla == Luokka:Aasian entiset valtiot Ceylon Luokka:Sri Lankan historia